als_Latn dik_Latn sag_Latn
Lionel Mesi, selfie me familjenGol, slide, SUPLEMENTE Friday, February 27th, 2015
Pas penalltisë së humbur dy ditë më parë në “Etihad Stadium” përballë Mançester Sitit, ja ku vjen një arsye e fortë për ta bërë Lionel Mesin t’i rikthehet buzëqeshja. Ylli i Barcelonës ka postuar në Instagram një foto familjare bashkë me djalin Tiago dhe partneren Antonela Rokuzo për t’i uruar kësaj të fundit ditëlindjen. “Gëzuar ditëlindjen jeta ime! Të duam”, – shkruan Mesi mbi foto. Urim për Antonelën ka ardhur edhe nga mikesha e saj e ngushtë, njëkohësisht edhe partnerja e Çesk Fabregasit, Daniela Seman. “Për ditëlindjen e vajzës më të bukur. Sa do të doja të isha aty”, – shkruan bukuroshja angleze.
Punimet në “Elbasan Arena” përfundojnë pas dy javësh
Punimet në stadiumin “Elbasan Arena” mund të përfundojnë pas dy javësh. Sipas asaj që mësohet, pista me tartan e këtij impianti duhet të përfundojë me datë 14 mars. Aktualisht ka përfunduar gërmimi dhe heqja e inerteve dhe ka filluar shtrimi me stabiliziment dhe gjeotekstil, ndërkohë që më pas do të procedohet me shtrimin e pistës me beton për t’ju vendosur në fazën e fundit dhe shtresa e tartanit.
Bombë në “Signal Iduna Park”
Një bombë e pashpërthyer ka krijuar panik te Borusia e Dortmundit dje në mëngjes. Në afërsi të stadiumit “Signal Iduna Park”, ku këtë të shtunë luhet derbi i Vestafalisë mes Borusias dhe Shalke 04 u gjet një bombë, e cila detyroi trajnerin Jurgen Klop të shtynte dhe konferencën e parashikuar në prag të kësaj sfide. Sipas “DW”, bomba ishte kaq afër stadiumit, sa u detyruan të evakuonin personelin e pranishëm në impiant, por gjithashtu dhe të gjithë njerëzit që banonin në një zonë me një diametër rreth 250 metra. Ajo u gjet në momentin që po kryheshin punime për rikonstruksionin e zonës VIP të impiantit. Gjithsesi, bomba e gjetur nuk ka lidhje me asnjë atentat terrorist, por është një relikte e pazbuluar nga Lufta e Dytë Botërore.
Xherdan Shaqiri dëgjon muzikë shqiptare
Lojtari shqiptar i Interit dhe i përfaqësueses së Zvicrës, Xherdan Shaqiri, duket se i preferon shumë këngët shqipe. Ai ishte i ftuari i ri i emisionit “Music Show” të televizionit zyrtar të klubit, ku shihet se ndër këngët më të pëlqyera nga 23-vjeçari janë këngët në gjuhën shqipe. Në një promo të lançuar nga ky televizion për emisionin me mysafir special, Shaqiri duhet të zgjidhte dhjetë këngët e tij të preferuara. Teksa ai shikon për këngët që ka në telefon, kamera kap disa nga titujt e këngëve dhe emrat e këngëtarëve e që shumicë ishin shqiptarë. “BimBimma, Besa ft. Dr. Mic, Blero, Ardian Bujupi, Arta Bajrami dhe B2N”, janë këngëtarët që i transferuari i ri i Interit i dëgjon. Shaqiri në listën e dhjetë këngëve të preferuara zgjodhi një këngë shqiptare. “Prej Zemrës” e kënduar nga reperi 2Ton ishte e dhjeta sa i përket preferencave të talentit me prejardhje nga Zhegra. Kënga “7/11” e Beyonce është më e preferuara nga Shaqiri, ndërsa në mesin e dhjetë më të pëlqyerave ishte edhe “Black Widow” e Rita Orës.
eng_Latn als_Latn als_Latn als_Latn als_Latn als_Latn als_Latn als_Latn